Offentliggørelse af meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 21/08)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»CÔTES DU RHÔNE VILLAGES«

PDO-FR-A0664-AM05

Meddelelsesdato: 5. november 2020

BESKRIVELSE AF OG BEGRUNDELSE FOR DEN VEDTAGNE ÆNDRING

1. Indførelse af en ny supplerende geografisk betegnelse

Kapitel I i produktspecifikationen for den beskyttede oprindelsesbetegnelse »Côtes du Rhône Villages« er i punkt II blevet suppleret med tilføjelsen af en ny supplerende geografisk betegnelse, nemlig »Nyons«.

Denne supplerende geografiske betegnelse udgør en frivillig mærkningsangivelse.

Ændringen berører også punkt III (farver og produkttyper) og punkt IV (geografisk område) i produktspecifikationen.

Punkt 9 »Andre vigtige betingelser« i enhedsdokumentet suppleres med den supplerende geografiske betegnelse »Nyons« som en supplerende mærkningsbestemmelse.

ENHEDSDOKUMENT

1. Produktets betegnelse

Côtes du Rhône Villages

2. Type af geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen(e)

Rød-, rosé- og hvidvin

Vinene er stille tørre vine (med et gæringsdygtigt sukkerindhold på højst 4 g/l).

Rød- og rosévinene tegner sig for størstedelen af produktionen (98 %). De er fyldige, generøse, med en god farveintensitet og forskellig holdbarhed afhængigt af jordbundstypen og den sammenstikning af druesorter, som producenten vælger på grundlag af sin knowhow.

Andelen af sorten Grenache N udgør mindst 40 % i sammenstikningerne. Sorterne Syrah N og/eller Mourvèdre N udgør også hovedsorter, hvis andel som minimum ligger på 25 % af vinstoksorterne.

Hvidvinene er runde i smagen med undertiden noter af krydderier og vanilje.

Vinene har et naturligt alkoholindhold i volumen på mindst 12 %.

Rødvinenes æblesyreindhold er højst 0,4 g/l.

De øvrige analysekriterier er i overensstemmelse med EU-lovgivningen.

Generelle analytiske kendetegn Maksimalt totalt alkoholindhold (i % vol.) 14,5 Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtig syre (i mEq/l) 16,33 Maksimalt indhold af svovldioxid (i mg/l)

5. Vinfremstillingspraksis

a) Væsentlige ønologiske fremgangsmåder

Ønologiske fremgangsmåder

Særlig ønologisk fremgangsmåde

— Berigelsesteknikker er tilladt for rødvinene inden for en koncentrationsgrænse på 10 %.

— Til forarbejdningen af rosévin er det tilladt at anvende kul til ønologisk brug hos vinproducenten udelukkende til vinmost og i en andel på højst 20 % af det samlede fremstillede volumen hos den berørte vinproducent for den pågældende høst.

Afstand mellem rækker og stokke

Dyrkningspraksis

— Afstanden mellem rækkerne er højst 2,5 meter;

— Hver stok har et areal på højst 2,5 kvadratmeter; Dette areal beregnes ved at gange afstanden mellem rækkerne med afstanden mellem vinstokkene i samme række.

— Afstanden mellem stokkene i en række varierer mellem 0,80 m og 1,25 m.

Beskæring — Generelle bestemmelser

Dyrkningspraksis

— Der foretages kort beskæring af vinstokkene (gobeletbeskæring eller de Royat-beskæring) med højst seks grene pr. plante. Hver gren har højst to skud.

— Der må højst foretages de Royat-beskæring i to år. I denne periode tillades simpel eller dobbelt Guyotbeskæring som defineret nedenfor for sorten Viognier B.

Beskæring — Særlig bestemmelse

Dyrkningspraksis

Beskæring af sorten Viognier B kan foretages som følger:

— enten ved simpel Guyotbeskæring med højst otte skud på lang spore og en eller to grene med højst to skud.

— eller ved dobbelt Guyotbeskæring med højst seks skud på hver lang spore og en eller to grene med højst to skud.

Kunstvanding

Dyrkningspraksis

Der kan gives tilladelse til kunstvanding.

Dyrkningsmetoder, der gør det muligt at bevare det fysiske og biologiske miljøs kendetegn

Dyrkningspraksis

— Jorddækning med plastfolie er ikke tilladt.

— Enhver væsentlig ændring af landskabets form og af de naturlige pedologiske forhold på marker til fremstilling af vine med den kontrollerede oprindelsesbetegnelse er ikke tilladt.

b) Maksimumsudbytte

50 hektoliter pr. hektar

6. Afgrænset geografisk område

Høsten af druer, vinfremstillingen og forarbejdning af vinen finder sted i følgende kommuner:

— departementet Ardèche: Bourg-Saint-Andéol, Saint-Just-d'Ardèche, Saint-Marcel-d'Ardèche, Saint-Martin-d'Ardèche

— departementet Drôme: Bouchet, Mérindol-les-Oliviers, Mirabel-aux-Baronnies, Mollans-sur-Ouvèze, Montbrison, Nyons, (Le) Pègue, Piégon, Rochegude, Rousset-les-Vignes, Saint-Maurice-sur-Eygues, Saint-Pantaléon-les-Vignes, Suze-la-Rousse, Taulignan, Tulette, Venterol, Vinsobres

— departementet Le Gard: Aiguèze, Bagnols-sur-Cèze, Castillon-du-Gard, Cavillargues, Chusclan, Codolet, Comps, Cornillon, Domazan, Estézargues, Fournès, Gaujac, Laudun, Montfrin, Orsan, Pont-Saint-Esprit, Pujaut, Rochefort-du-Gard, Sabran, Saint-Alexandre, Saint-Etienne-des-Sorts, Saint-Gervais, Saint-Hilaire-d'Ozilhan, Saint-Marcel-de-Careiret, Saint-Michel-d'Euzet, Saint-Nazaire, Saint-Pons-la-Calm, Saint-Victor-la-Coste, Sauveterre, Saze, Tresques, Valliguières, Vénéjan

— departementet Vaucluse: Beaumes-de-Venise, Bédarrides, Bollène, Buisson, Cairanne, Camaret-sur-Aigues, Caumont-sur-Durance, Châteauneuf-de-Gadagne, Courthézon, Faucon, Grillon, Jonquières, La Roque-Alric, Lafare, Lagarde-Paréol, Mondragon, Morières-lès-Avignon, Orange, Piolenc, Puyméras, Rasteau, Richerenches, Roaix, Sablet, Saint-Marcellin-lès-Vaison, Saint-Romain-en-Viennois, Saint-Roman-de-Malegarde, Saint-Saturnin-lès-Avignon, Sainte-Cécile-les-Vignes, Séguret, Sérignan-du-Comtat, Sorgues, Suzette, Travaillan, Uchaux, Vaison-la-Romaine, Valréas, Vedène, Villedieu, Violès, Visan.

7. Primær(e) druesort(er)

Clairette B

Grenache N

Grenache blanc B

Marsanne B

Roussanne B

Viognier B

8. Beskrivelse af tilknytningen

Det geografiske område strækker sig fra Montélimar til Avignon i hjertet af Rhônedalens sydlige ende og dækker fire departementer. Floden Rhône udgør midtpunktet i området og har åbnet denne vigtige kommunikationsvej.

I den tertiære tidsalder var Rhônedalen en middelhavsfjord, der strakte sig helt til Wien. Efter havets tilbagetrækning blev den landskabsmæssige morfologis aktuelle kendetegn udviklet. Dette skete i kvartærtiden som følge af erosion (regn, vinde, floderosion). Landskabet domineres således af skråninger og terrasser. Jordbunden er meget varieret: flodterrasser, mergel og kalksten, jord dannet på grundlag af erosion (mergel, sand, sandsten eller molasse).

I det sydlige Rhône-område er der et middelhavsklima med varme og tørre somre og lav årlig nedbørsmængde. Nedbøren falder hovedsagelig sted om efteråret og sidst på vinteren. Klimaet er også kendetegnet ved Mistralvindens indvirkning. Denne nordenvind er ofte voldsom og altid tør. Vinden blæser i gennemsnit 120 dage om året og gør himlen skyfri, hvilket øget antallet af soltimer. Tilstedeværelsen af bjerge og bakker omkring dalen skaber en korridoreffekt (Rhônekorridorens venturi-effekt), som øger vindstyrken.

I løbet af det 18. århundrede blev vinområdet omkring Rhône et tegn på kvalitet. I slutningen af det 18. århundrede og i løbet af det 19. århundrede udviklede vinavlen sig på flodens venstre bred. I 1864 henviste agronom Jules Guyot, som af Napoleon III var blevet bedt om at udarbejde en rapport om den franske vinavls tilstand og fremtid, til »Côtes du Rhône« (i flertal) i sin beskrivelse af vindyrkningsarealerne fra Saint-Gilles til Tournon og omkring Beaucaire. Nærheden til Rhônefloden gav vinene en god kommerciel afsætningsmulighed.

Vinavl blev en vigtig indtægtskilde. Denne betydning førte til anerkendelse som en kontrolleret oprindelsesbetegnelse allerede i 1937.

Som følge af denne anerkendelse gav producenterne udtryk for et ønske om at give de bedste vine en slags status og identitet gennem en geografisk betegnelse. Dette førte i 1966 til muligheden for at sætte navnet på den kontrollerede oprindelsesbetegnelse »Côtes du Rhône« i forbindelse med navnet på nogle af druernes oprindelseskommuner. Dette bundede i vinenes omdømme. I 1967 blev den kontrollerede oprindelsesbetegnelse »Côtes du Rhône Villages« anerkendt. Dette enorme arbejde med at organisere produktionen har fremmet anerkendelsen af geografiske enheder, der kunne supplere den kontrollerede oprindelsesbetegnelse »Côtes du Rhône Villages«.

Produktionen i 2010 var på ca. 350 000 hl, heraf 5 000 hl hvidvin.

Vinene er stille og tørre vine. Rød- og rosévinene tegner sig for størstedelen af produktionen. De er fyldige, generøse, med en god farveintensitet og forskellig holdbarhed afhængigt af jordbundstypen (lettere på sandet jord eller sandblandet siltjord, rigere, med et højere garvesyreindhold på stenet eller leret jord) og den sammenstikning af druesorter, som producenten vælger på grundlag af sin knowhow.

Sorten Grenache N indgår i sammenstikningerne sammen med Syrah N eller Mourvèdre N. Alle tre hovedsorter tegner sig samlet for mindst 66 % af sammenstikningen. Hvidvinene (2 % af produktionen) er runde til tider med noter af krydderier og vanilje.

Denne produktion på grundlag af druer fra omhyggeligt udvalgte parceller i området for den kontrollerede oprindelsesbetegnelse »Côtes du Rhône« sikrer et særligt og originalt udtryk for så vidt angår det naturlige og menneskelige potentiale i regionen Vallée du Rhône.

De producerede vine er således et vidnesbyrd om og resultatet af denne »enestående mangfoldighed«, som er skabt af de producenter, som har forstået at tilpasse vinsortbestanden og vælge udplantningsstedet, drage fordel af de gunstige klimatiske forhold og udnytte Rhôneflodens muligheder.

Klimaet i Rhône-området fremmer gode dyrkningsbetingelser på den ene side takket være Mistralens »sundhedsmæssige« virkning, da vinden både er voldsom, kold og tør og beskytter vinstokkene mod svampeangreb, men også ved at sikre, at druerne modnes godt takket være de mange solskinstimer, passende mængde og koncentration af nedbør, der også skyldes Mistralens konstante tilstedeværelse.

Rhônedalen har som vigtig kommunikationsvej — først ad vandvejen og sidenhen med jernbane og ad landevej — givet mulighed for vinhandel siden den græske kolonisering. Denne vindyrkningstradition er blevet ført videre i over 2 000 år.

9. Andre vigtige betingelser (emballering, mærkning, andre krav)

Område i umiddelbar nærhed

Retsgrundlag:

de nationale bestemmelser

Type supplerende betingelse:

undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er genstand for undtagelsen vedrørende fremstilling og forarbejdning af vin, består af området i:

— 66 kommuner i departementet Ardèche: Alboussière, Andance, Ardoix, Arlebosc, Arras-sur-Rhône, Baix, Beauchastel, Bidon, Boffres, Bogy, Champagne, Champis, Charmes-sur-Rhône, Charnas, Châteaubourg, Cheminas, Colombier-le-Cardinal, Cornas, Eclassan, Etables, Félines, Flaviac, Gilhac-et-Bruzac, Glun, Guilherand-Granges, Gras, Labastide-de-Virac, Lemps, Limony, Mauves, Ozon, Peaugres, Peyraud, Plats, Le Pouzin, Quintenas, Rompon, Saint-Barthélemy-le-Plain, Saint-Cierge-la-Serre, Saint-Cyr, Saint Désirat, Saint Etienne de Valoux, Saint-Georges-les-Bains, Saint-Jean-de Muzols, Saint-Julien-en-Saint-Alban, Saint-Laurent-du-Pape, Saint-Montan, Saint-Péray, Saint-Remèze, Saint-Romain-d'Ay, Saint-Romain-de-Lerps, Saint-Symphorien-sous-Chomérac, Saint-Vincent-de-Durfort, Sarras, Savas, Sécheras, Serrières, Soyons, Talencieux, Thorrenc, Toulaud, Tournon-sur-Rhône, Vernosc-les-Annonay, Vinzieux, Vion, La Voulte

— 64 kommuner i departementet Drôme: Albon, Aleyrac, Allex, Ambonil, Andancette, Aubres, La Baume-de-Transit, Beaumont-Monteux, Beausemblant, Benivay-Ollon, Bourg-les-Valence, Chanos-Curson, Chantemerle-les-Blés, Châteauneuf-de-Bordette, Châteauneuf-sur-Isère, Chavannes, Clérieux, Colonzelle, Condorcet, Crozes-Hermitage, Donzère, Erôme, Etoile-sur-Rhône, La Garde-Adhémar, Gervans, Grane, Granges-les-Beaumont, Les Granges-Gontardes, Grignan, Larnage, La Roche-de-Glun, Laveyron, Livron-sur-Drôme, Loriol-sur-Drôme, Mercurol, Montjoux, Montoison, Montségur-sur-Lauzon, La Motte-de-Galaure, La Penne-sur-l'Ouvèze, Les Pilles, Pierrelatte, Pierrelongue, Le Poët-Laval, Ponsas, Pont-de-l'Isère, Propiac, Roche-Saint-Secret-Béconne, Roussas, Saint-Barthélemy-de-Vals, Saint-Gervais-sur-Roubion, Saint-Paul-Trois-Châteaux, Saint-Rambert-d'Albon, Saint-Restitut, Saint-Uze, Saint-Vallier, Salles-sous-Bois, Serves-sur-Rhône, Solérieux, Tain-l'Hermitage, Teyssières, Triors, Valence, Veaunes

— 40 kommuner i departementet Gard: Les Angles, Aramon, La Bastide-d'Engras, La Capelle-et-Masmolène, Carsan, Connaux, Flaux, Le Garn, Goudargues, Issirac, Jonquières-Saint-Vincent, Laval-Saint-Roman, Le Pin, Lirac, Meynes, Montfaucon, La Roque-sur-Cèze, Pougnadoresse, Pouzilhac, Remoulins, Roquemaure, Saint-André-d'Olérargues, Saint-André-de-Roquepertuis, Saint-Bonnet-du-Gard, Saint-Christol-de-Rodières, Saint-Geniès-de-Comolas, Saint-Julien-de-Peyrolas, Saint-Laurent-de-Carnols, Saint-Laurent-des-Arbres, Saint-Laurent-la-Vernède, Saint-Paul-les-Fonts, Saint-Paulet-de-Caisson, Salazac, Sernhac, Tavel, Théziers, Vallabrix, Verfeuil, Vers-Pont-du-Gard, Villeneuve-lès-Avignon

— 12 kommuner i departementet Isère: Chonas-l'Amballan, Le-Péage-de-Roussillon, Reventin-Vaugris, Les Roches-de-Condrieu, Sablons, Saint-Alban-du-Rhône, Saint-Clair-du-Rhône, Saint-Maurice-l'Exil, Salaise-sur-Sanne, Seyssuel, Vienne.

Supplerende geografiske betegnelser

Retsgrundlag:

de nationale bestemmelser

Type supplerende betingelse:

supplerende bestemmelser om mærkningen

Beskrivelse af betingelsen:

Navnet på den kontrollerede oprindelsesbetegnelse kan suppleres med følgende supplerende geografiske betegnelser for vin, der opfylder de produktionsbetingelser, der er fastsat for disse supplerende geografiske betegnelser i produktspecifikationen:

— »Chusclan«

— »Gadagne«

— »Laudun«

— »Massif d'Uchaux«

— »Nyons«

— »Plan de Dieu«

— »Puyméras«

— »Roaix«

— »Rochegude«

— »Rousset-les-Vignes«

— »Sablet«

— »Saint-Andéol«

— »Saint-Gervais«

— »Saint-Maurice«

— »Saint-Pantaléon-les-Vignes«

— »Sainte-Cécile«

— »Séguret«

— »Signargues«

— »Suze-la-Rousse«

— »Vaison-la-Romaine«

— »Valréas«

— »Visan«.

Større geografisk enhed

Retsgrundlag:

de nationale bestemmelser

Type supplerende betingelse:

supplerende bestemmelser om mærkningen

Beskrivelse af betingelsen:

På etiketten for vine med den kontrollerede oprindelsesbetegnelse »Côtes du Rhône Villages« er det tilladt at angive »Vignobles de la Vallée du Rhône« som større geografisk enhed i overensstemmelse med de betingelser, der er fastlagt ved den aftale, som er undertegnet af de forskellige relevante faglige interesseorganisationer.

Link til produktspecifikationen

http://info.agriculture.gouv.fr/gedei/site/bo-agri/document_administratif-5f363739-d2b7-4d40-83a3-8d27c2dc6ff9

(1) EUT L 9 af 11.1.2019, s. 2.